Odense Adresse-Contoirs Efterretninger, 1836-04-16
Et fra Viborger Stiftsbogtrykkerie udkommet Extra blad, der kun er at betragte som foreløbigt, indtil fuldstændigere Meddelelse kan skee i No. 1 af den forventede Stænder=Tidende, melder i det Væsentlige følgende om Forhandlingerne i første Dags Møde. Den Kongelige Kommissarius aabnede Forsamlingen med en Tale, efter hvilken Forsamlingen udbrød i det eenstemmige Udraab: Længe leve Kongen!" Derpaa tolkede Forsamlingens ældste Medlem, Møller Wulff, i en kort Tale Folkets Erkjendelse af den Velgierning, Kongen havde viist Samme ved at indføre raadgivende Stænder. Paa Opfordring, om Nogen maatte have Noget imod de antagne Valg at erindre, blev ingen saadan Jndsigelse fremsat. Derimod maatte Commissarius bemærke, at Prokurator Jngerslev, der, som Eier af Rugaard, er bleven valgt til Deputeret af Sædegaardseierne i Aarhuus Stift, senere har afhændet denne Eiendom, men at han dog antog sig berettiget til at møde i nærværende Forsamling, paa Grund af, at han ifølge en Kommissarius foreviist tinglæst Kjøbekontrakt, har kjøbt og besidder Hovedgaarden Marselisborg, hvori han og tidligere skal have været Medeier. Kommissarius, der med Hensyn til Bestemmelserne i Forordn. 15 Mai 1834 § 62, naar disse sammenholdes indbyrdes og med 682 og 4, ikke kunde antage, at Prokurator Jngerslev besad Marselisborg med en saadan Adkomst, at samme kunde vedligeholde hans Qvalification til at fungere som Deputeret i Stændernes Forsamling, maatte derfor i Embeds Medfør gjøre Jndsigelse og forlange samme afgjort ved Forsamlingens Beslutning. Efterat Prokurator Jngerslev havde søgt at oplyse sin Qvalification og ligeledes flere Medlemmer havde yttret sig til Fordeel for hans Paastand, blev Spørgsmaalet, da han af Forsamlingen midlertidigen var aftraadt, stillet under Afstemning, hvorved han blev anseet berettiget til at deeltage i Forsamlingen. For det 9de Valgdistrikt af de mindre Landeiendomsbesiddere, hvor der, paa Grund af at den Deputerede var afgaaet ved Døden og Suppleanten havde undskyldt sig, maatte foretages Omvalg, havde Prokurator Ostenfeld til Christianslund anmeldt og legitimeret sig som udvalgt ved den under 8 d. M. foretagne Valghandling. (Gaardeier og Seminarist Thorsen i Jngerslev valgtes til Suppleant.) Den Kongelige Kommissarius opfordrede derefter det ovennævnte ældste Medlem af Forsamlingen til, i Overeensstemmelse med 655 i Forordn. 15 Mai 1834, at foranstalte en Præsident valgt, og ved samtlige Stemmer, med Undtagelse af een, blev Professor Schouw dertil udvalgt. Efter at have indtaget sin Plads, opfordrede Præsidenten Forsamlingens Medlemmer til at foretage Valg paa en Vice=Præsident. Ved den første Afstemning havde Jngen en tredie Deel af alle Stemmer, saaledes som ved Forordn. 15 Mai 1834 § 55 er bestemt, og der maatte altsaa skrides til nye Afstemning, ved hvilken Stiftamtmand Rosenørn blev valgt med 24 Stemmer. Dernæst blev foretaget Valg paa tvende Sekretairer, hvilke faldt paa Prokurator Seidelin og Prøveprokurator Hostrup, den Første med 48 og den Anden med 37 Stemmer. Endvidere foregik Valget paa Redakteurer af Stændertidenden, og bleve dertil udvalgte Justitsraad Borgermester Fleischer og Landsoverretsprokurator Otterstrøm, Første med 49 og sidste med 45 Stemmer. Endelig besluttede Forsamlingen, eenstemmigen at lade Hs. Majestæt tilstille en Tak=Adresse, og at forfatte Udkastet dertil blev overdraget en Kommittee, bestaaende af Biskop Øllgaard, Justitsraad Fleischer og Justitsraad Nyegaard.